Source: http://docplayer.fi/2618547-Rovaniemen-seurakunta-vuosikertomus-2012.html
Timestamp: 2016-10-23 06:13:24+00:00
Document Index: 17102519

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ']

⭐ROVANIEMEN SEURAKUNTA VUOSIKERTOMUS 2012
Download "ROVANIEMEN SEURAKUNTA VUOSIKERTOMUS 2012"
Eeva-Kaarina Maija Lattu
1 ROVANIEMEN SEURAKUNTA VUOSIKERTOMUS 20122 Sisällys: Vaaliprosessia läpi vuoden Kirkkoherran katsaus... 2 Yleinen seurakuntatyö... 3 Seurakuntapiirit Alakemijoki... 5 Keskikaupunki... 5 Korkalovaara ja Ylikylä... 6 Ounasjoki... 6 Ounasvaara... 7 Saaren-Nammankylät... 8 Yläkemijoki... 8 Toiminnalliset työalat Diakoniatyö... 9 Lapsi- ja perhetyö Pyhäkoulutyö Päiväkerho- ja perhekerhotyö Perheneuvontatyö Varhaisnuoriso- ja nuorisotyö Erityisnuorisotyö Partiotyö Rippikoulut Koulutyö Oppilaitostyö ja nuoret aikuiset Musiikkityö Lähetystyö Ystävyysseurakuntatoiminta Sairaalasielunhoito Palveleva puhelin Viestintä Toimintaa tukevat työalat Hauta- ja puistotoimi Kiinteistötoimi Kirkkoherranvirasto Tietohallinto Rakennustoimi Taloushallinto Väestötilasto Hallintokertomukset Kirkkoherran vaali Talouskatsaus Tuloslaskelma Tase ja tunnusluvut Rahoituslaskelma Hallintoelimet Henkilöstö Vuosikertomuksen toimitus Rovaniemen seurakunnan viestintä: Jouni Hagström, Harriet Urponen, Kari Yliräisänen Kuvat Rovaniemen Seurakunnan arkisto Taitto Mainostoimisto Grafu Oy Vuosi 2012 oli muutosten vuosi Rovaniemen seurakunnaassa. Kirkkoherra Vesa-Pekka Koivuranta siirtyi eläkkeelle toukokuun alussa. Kappalainen Seppo Ahtinen menehtyi sairauskohtaukseen kesäkuussa ja kappalainen Pentti Tepsa siirtyi Kemijärven vt. kirkkoherraksi syyskuussa. Papiston työtehtäviä ja sijoituksia jouduttiin järjestämään uudelleen. Vaihtuvuutta ja tehtävien uudelleenjärjestelyjä oli myös nuoriso-, kirkkomusiikki- ja tiedotustyössä. Toimintavuotta sävytti osin dramaattinenkin kirkkoherravaalin prosessi. Tuomiokapitulissa hakijoiden haastattelu- ja testausvaihe keväällä eteni hitaasti. Kun toukokuulla alkoi sitten tapahtua, yllättäviä käänteitä riitti kohta liiankin kanssa. Tuomiokapitulin tekemästä vaalin ehdollepanosta ja kelpoisuudesta kaksi hakijaa teki oikaisuvaatimuksen. Kesäkuussa toinen oikaisuvaatimuksen tehneistä menehtyi yllättävään sairauskohtaukseen. Elokuussa tuomiokapituli muutti vaalin ehdollepanoa, jolloin kolmannelle vaalisijalle asetettiin toisen oikaisuvaatimuksen tehnyt hakija. Sen jälkeen kolmannelle vaalisijalle aiemmin asetettu vetäytyi vaalista joutuessaan muussa asiassa oikeusprosessiin. Värikkyyttä ja vauhtia nähtiin vaalin loppumetreilläkin. Ehdokkaat ja heidän tukijansa kampanjoivat mainoksin ja kannanotoin lehdissä ja internetissä. Paikoin keskustelu kävi kohtalaisen kovilla kierroksilla. Ehdokkaat myös jalkautuivat yleisötapaamisiin, ja lisäksi mainoslehtisiä jaettiin koteihin. Tämäntyylistä kirkkoherraehdokkaiden kampanjointia Rovaniemellä ei ole ennen nähty. Lopulta, 3.12., lähes 15 kuukauden prosessin päätteeksi oli saatu valittua uusi kirkkoherra, Oulujoen kirkkoherra, rovasti Jouni Riipinen. Kaikkiaan voi arvioida, että kirkkoherravaalin prosessissa Rovaniemen seurakunta otti askeleen kohti aiempaa suurempaa avoimuutta ja läpinäkyvyyttä niin organisaation sisällä kuin vuoropuhelussa ympäröivän yhteisön kanssa. Tämä myös noteerattiin paikallisissa tiedotusvälineissä. Seurakunta teetti omasta toimintaorganisaatiosta, hallinnosta ja johtamisjärjestelmästä ulkoisen arvion koulutuskeskus Agricolalla. Arvioinnin pohjana olivat konsulttien suorittamat työntekijöiden haastattelut. Syyskuussa julkaistun raportin painokkain osa oli ehdotus seurakuntapiirien vähentämisestä seitsemästä neljään piirejä yhdistämällä. Raporttia hyödynnetään seurakuntaorganisaation kehittämisessä, josta tekee ehdotuksen kirkkoneuvoston asettama kehittämistyöryhmä. Kirkkoneuvosto myönsi työryhmälle lisäaikaa saakka. Mennyt vuosi ei ollut vain vaaliprosessia, organisaation ja palkkausjärjestelmän kehittämistyötä vaan samalla arkista ruohonjuuritason aherrusta seurakuntalaisten hyväksi seurakuntapiireissä, työaloilla sekä tukitoiminnoissa. Suurimmista tapahtumista mainittakoon Lapin Yliopiston promootiojumalanpalvelus sekä Eläkeliiton kesäjuhlien hengelliset tilaisuudet, jotka ilmensivät hyvän yhteistyön hedelmää suunnittelusta toteutukseen. Erityinen kiitos on syytä lausua Lähellä Sinua -syyskauden avaustapahtuman järjestämisestä. Syyskuun ensimmäisenä sunnuntaina kirkonmäellä järjestetyllä tapahtumalla haluttiin viestiä seurakunnan toiminnan ja palvelujen merkitystä sekä saavutettavuutta ihmisten arkisen elämän keskellä. Tapahtumaan osallistui reilu tuhat ihmistä. Seurakuntalaisten keskuudessa tapahtuma koettiin vahvan yhteisöllisenä. Sen myötä seurakuntatyön teemaksi vuodelle 2013 määriteltiin Lähellä Sinua. Tulevaisuudessa tapahtuma kehitetään luontevaksi osaksi perinteistä kaupungin Rovaniemi-viikkoa. Rovaniemen seurakunnan elämään ja työhön toivat oman tuulahduksensa myös kirkkomme piispat, jotka kokoontuivat piispainkokoukseen Rovaniemellä syyskuun alussa. Palautteesta päätellen järjestelyt onnistuivat erinomaisesti. Kokouksen yhteydessä piispat tapasivat myös uuden kaupunginjohtajan Esko Lotvosen yhdessä seurakunnan johdon kanssa. Kirkkoherrana työskentely on avannut entistä syvemmin näkemään jokaisen työntekijän työn merkityksen kokonaisuuteen vaikuttavana tärkeänä osana. Kiitos työntekijöille, sadoille vapaaehtoisille sekä luottamushenkilöille työstä seurakuntalaisten hyväksi. Se on ollut aherrusta sen Jumalan valtakunnan hyväksi, joka yhtenä osana maailmanlaajuista kirkkoa paikallistuu Rovaniemen seurakunnassa. Kari Yliräisänen vt. kirkkoherra rovasti 23 Yleinen seurakuntatyö Pääjumalanpalveluksiin osallistuminen kasvoi Rovaniemen kirkossa ja kappeleissa toimitettiin 331 pääjumalanpalvelusta, 23 enemmän kuin edellisenä vuonna. Yhteenlaskettu kävijämäärä nousi 4633 osallistujalla. Muita jumalanpalveluksia järjestettiin 307, kuusi enemmän kuin edellisvuonna ja kävijämäärä näissä laski lähes 3000:lla. Ehtoollisella kävijöiden määrä nousi vuoden 2010 tasolle. Pääjumalanpalveluksiin osallistui henkilöä, keskimäärin 72, (2011, 62). Muihin jumalanpalveluksiin osallistujia oli noin 32000, laskua liki 3000 edelliseen vuoteen nähden. Keskimäärin kävijöitä oli 104 (2011, 116). Osallistuminen jumalanpalveluksiin Pääjumalanpalveluksia Osallistujia Muita jumalanpalveluksia Osallistujat Ehtoollisen viettoja Osallistujat Yhteenvetona voi todeta, että pääjumalanpalvelusten suosio lisääntyi, vaikka Korkalovaaran kappelin kiinni oleminen remontin vuoksi vaikutti niin palvelusten kuin osallistujienkin kokonaismäärään laskevasti. Muiden jumalanpalvelusten kävijämäärissä on laskua noin 8,5 prosenttia. Jumalanpalveluksista mainittakoon kirkkosalin täyttänyt Lapin yliopiston juhlallinen promootiojumalanpalvelus sekä Eläkeliiton kesäjuhlien palvelus Lappi Areenalla. YleRadio 1 radioi Rovaniemen kirkon jumalanpalvelukset maaliskuussa, juhannuksena, jouluaattona ja joulupäivänä. JUMALANPALVELUKSIIN, MUIHIN JUMALANPALVELUKSIIN JA EHTOOLLISILLE OSALLISTUNEET KESKIMÄÄRIN VUOSITTAIN Pääjumalanpalveluksien keskimääräinen osallistujamäärä Muiden jumalanpalveluksien keskimääräinen osallistujamäärä Ehtoollisten viettoja keskimäärin 34 Kirkkoherranvaalin aikaan saarnan jatkoilla pääsi tapaamaan ehdokkaita. Julistus- ja evankelioimistyö Julistus- ja evankelioimistyö järjesti keskiviikkoisin Jumalan kohtaamisen iltoja, johon kuului opetusta, todistusta, rukousta ja ylistystä. Kirkonmäellä toteutettiin Lähellä Sinua -syyskauden avaustapahtuma ja ohjelmassa oli mm. seurakunnan toiminnan esittelyä olohuoneessa, lastenkonsertti, soppatykkilounas ja juhla teemalla Rakkaus kantaa. Rovaniemellä asuvien yli 90 eri kansallisuuden vuoksi vahvistettiin englanninkielistä toimintaa, niinpä Tuomas- ja Lähdemessu toimitettiin osittain englanniksi. Holy Mass, englanninkielinen jumalanpalvelus toteutettiin kerran kuukaudessa. Keltakankaalla aloitettiin Bible Study -Raamatturyhmä. Jouluaatonaattona esitettiin Lordin aukiolla jouluevankeliumi draamana (Christmas Bells Calling). Yhteiskristillistä toimintaa toteutettiin Kristityt yhdessä -rukousilloissa, Syyssateen siunaus -tapahtumassa ja -retriitissä, New Wine -verkostossa, ekumeenisella rukousviikolla ja paastonajan ekumeenisessa vaelluksessa sekä maahanmuuttajatyössä. Kirkonmäellä käynnistyivät nuorten perheiden, nuorten naisten ja nuorten miesten piirit. Retriittejä järjestettiin kaksi. Alttarifresko julistaa sanattomasti. Rukouspalvelua järjestettiin messujen ja kirkkoiltojen lisäksi saarnajatkoilla ja kaupungilla eri tilaisuuksissa. Kerran kuussa kokoonnuttiin rukousiltapäivään Rovaniemen puolesta ja Rukousvartioviikoilla rukoiltiin ympäri vuorokauden. Tiistaisin kokoonnuttiin aamurukoukseen, keskiviikkoisin rukousvarttiin ja torstaisin rukoustuntiin. Eläkeliiton kesäjuhlien hengelliset tilaisuudet olivat väkimäärältään kauden suurimmat tapahtumat. Seurakunta ja kirkollinen palvelujärjestö Hengen uudistus kirkossamme ry järjestivät evankeliumin ja rukouksen talvipäivät. Puhujana mm. ympäristöministeriön entinen kansliapäällikkö Kari Kourilehto. Syksyllä järjestettiin yhteiskristillinen New Wine tapahtuma, jossa oli vierailevia puhujia Englannin anglikaanikirkosta. 45 Seurakuntapiirien vuosi 2012 Diakonian painopisteenä oli kotikäyntityö. Kerhotoiminta jatkui Muurolassa, Jaatilassa ja Kivitaipaleessa. Kerhot tekivät kesällä retken Ranuan kirkkoon ja eläinpuistoon yhdessä keskikaupungin kerhojen kanssa. Syksyllä retkeiltiin Auttikönkäällä ja Auttin kappelilla. Alueelta osallistuttiin aktiivisesti erilaisiin tapahtumiin, mm. Sykettä syksyyn, Vanhusten viikon juhlaan ja Lähellä Sinua -tapahtumaan. Kylätoimikunnat muistivat opiskelunsa päättäviä nuoria ja merkkipäiviään viettäviä ikäihmisiä sekä joulutervehdyksillä yksinäisiä. He myös järjestivät mm. joulupuurojuhlan ja joulumyyjäiset sekä nuotio- ja lauluiltoja. Christmass Bells Calling -joulukuvaelma esitettiin Lordin aukiolla. Alakemijoella perheet painopisteenä Muurolan kappelissa kokoonnuttiin jumalanpalvelukseen joka toinen viikko ja osallistujia oli keskimäärin 47 henkilöä. Painopisteenä oli lasten ja perheiden yhteys seurakuntaan. Niinpä suuri osa jumalanpalveluksista oli perhekirkkoja, joissa panostettiin siihen, että lapsetkin saisivat hyviä kokemuksia kirkossa käynnistä. Burman karennien kanssa tehtiin aiempaa tiiviimmin yhteistyötä mm. perhepyhäkoulujen ja yhteisten ruokatapahtumien merkeissä. Muurola-päiviin osallistuttiin perhetapahtumalla. Nuorisotyötä tehtiin aktiivisesti kouluissa sekä rippikouluisosten parissa. Kerhonohjaajien määrä kasvoi 22:een. Syksyllä oli joka kylällä kerho, lisäksi Muurolassa vielä kokki- ja liikuntakerhot. Nuorten Euroopan matkaprojekti toi myös Alakemijoelle tempauksia ja toimintaa. Rippikoulussa konfirmoitujen määrä pysyi edellisvuoden tasolla. Alueen oma Alakemijoen lapsikuoro esiintyi eri tilanteissa. Keskikaupungilla muutosten vuosi Keskikaupungin piirissä järjestettiin tuttuun tapaan evankelioivaa, jalkautuvaa ja uusia ihmisiä tavoittavaa toimintaa, kuten Soihtukirkkoja, Kaveria ei jätetä -tapahtuma, Israel-tilaisuuksia, isänmaallisia soppatykkitempauksia, Pääsiäiskuvaelma, Wanhan ajan kinkerit, Vappuaaton ja Vapun tapahtumat, Pirttiseuroja sekä Kesäkirkkoja. Lukuisat syksyn suunnitelmat jäivät kuitenkin toteutumatta, kun kappalainen Seppo Ahtinen menehtyi äkillisesti Syyspuolella keskityttiin yhteistyön kehittämiseen sidosryhmien kanssa mm. Rovaniemen kaupungin ja Rovaniemen Kehityksen sekä paikallisten matkailupalveluja tarjoavien yritysten kanssa. Esimerkkinä yhteistyöstä järjestettiin jouluaaton aattona Christmas Bells Calling -draamallinen joulukuvaelma. Heille myös erityisesti markkinointiin seurakunnan järjestämiä tapahtumia. Kirkon puistossa järjestettiin elokuussa Kansanlaulukirkko ja soppatykkitempaus. Syyskauden avasi Lähellä Sinua -seurakuntatapahtuma, jonka yhtenä tavoitteena oli saada mukaan toimintaan uusia vapaaehtoisia. Heidän avullaan toteutettiinkin monenlaisia tapahtumia ja piirejä. Saarnajatkoja kokeiltiin jumalanpalvelusten jälkeen. Keskustan alueella asuu yhä enemmän vanhuksia, mikä vaikutti suoraan syntymäpäiväkäyntien ja laitoshartauksien kasvavaan määrään. Perheretket tehtiin perinteisesti Leville ja Oulun Eedeniin. Bändi-, sähly-, leikki- ja liikuntakerhot Viirinkankaan ja Yliopiston harjoittelukoululla sekä Keltakankaan kerhohuoneistossa tarjosivat nuorille ja varhaisnuorille mielekästä toimintaa. Monipuolinen musiikkitarjonta erityisesti keskustan seurakuntapiirin alueella palveli paitsi matkailijoita myös kaikkia seurakuntalaisia. 56 Burman karennit viljelevät peltotilkkua Muurolassa. Maijasen kappeli lumivaipan alla. Korkalovaarassa pärjättiin ilman kappelia Korkalovaaran kappeli oli koko vuoden suljettuna rakennustöiden vuoksi. Kappelissa päästiin pitämään vain jouluaaton hartaus ja jouluaamun messu. Jumalanpalveluksia pidettiin Vaaranlammen ja Ylikylän kouluilla, molemmissa kerran kuukaudessa. Suureksi osaksi toiminnot siirrettiin seurakunnan muihin tiloihin. Alueen toimintaa oli Hillakirkolla mm. pienryhmiä ja 10-synttärit, päivä- ja perhekerhot, tenavaparkki sekä pyhäkoulut kokoontuivat Vennivaaran kerhotilassa. Ympäristökasvatusta toteutettiin mm. eri leirien, kerhojen ja tapahtumien askarteluissa kierrätysmateriaaleilla. Alueen kerhot ja partioryhmät osallistuivat Ötökkä ja sen kaveri -kierrätyskisaan. Kerholaisten määrä väheni hieman (197) ja kerhonohjaajien tukeen panostettiin. Nuorten Euroopan matkalle 2014 hankittiin varoja monipuolisesti monilla talkoilla sekä oman virsi CD -levyn myynnillä. Perheretket toteutettiin yhdessä keskikaupungin piirin kanssa Leville ja Oulun Edeniin. Koululaisjumikset, adventtitapahtuma sekä Matka joulun taloon -nukketeatteriesitys keräsivät paljon osallistujia. Kuvataidepainotteisessa Korkalovaaran piirissä Rukousmaalarit etsivät uusia rukouksen muotoja, kuvataide on muutenkin vahvasti esillä leireillä ja tapahtumissa. Kuvataideosaamista on hyödynnetty myös seurakunnan tiedottamisen julisteissa ja esitteissä sekä Pääskyn sarjakuvissa. Pääosin vapaaehtoisten vetämä aikuisten pienpiiritoiminta jatkui kappelin remontista huolimatta vilkkaana ja piirit kokoontuivat Hillakirkolla ja kappelin asunnolla. Lähetys-, merimieskirkko-, Raamattu-, Sanasta yhteyttä ja voimaa keskustelu-, sekä miesten raamattupiiri kokoontuivat joka toinen viikko. Retriittivenyttely tuli yhä useammalle seurakuntalaiselle tutuksi ja keräsi väkeä koko seurakunnan alueelta. Diakoniatyössä keskityttiin hädässä olevien tukemiseen ja syrjäytymisen ehkäisemiseen. Diakonian ryhmät kokoontuivat kappelin asunnolla. Diakonian asiakkaiden määrä ei vähentynyt, vaikka diakoniatyöntekijän vastaanotto siirtyi keskustaan. Ounasjoella uutta ja vanhaa Kappalainen Pentti Tepsa siirtyi syyskuun alussa vt. kirkkoherraksi Kemijärvelle. Muutoksesta huolimatta Ounasjoella palveltiin seurakuntalaisia aktiivisesti. Sekä Meltauksen että Sinetän kappeleissa oli messu kaksi kertaa kuukaudessa, lisäksi oli kolme Maijasen kappelissa. Hiljaisuuden ilta ja ikoninäyttely keräsivät väkeä yli seurakuntapiirirajojen. Koululaiskirkot ja musiikkitilaisuudet sekä erilaiset kappeleissa kokoontuvat kerhot ja piirit toivat vaihtelua seurakuntalaisten arkeen. Sinetän lapsiperherikkaalla alueella on panostettu toimintaan, joka sopii erityisesti lapsiperheille. Perhekerhot ja päiväkerhot ovat olleet heille suosittuja kohtaamispaikkoja. Koko Ounasjoen seurakuntapiirin haasteena ovat pitkät välimatkat ja väestön ikääntyminen erityisesti kaukaisimmilla kylillä, joissa syntymäpäiväkäyntien määrä on kasvanut nopeasti. Varhais- ja nuorisotyössä oli ennakoitua vilkkaampi toimintavuosi. Kymppisynttäreille ja kevätkirkkoihin osallistui 380 henkilöä ja uusina toimintamuotoina 67 Lapsiperheiden kauneimmissa joululauluissa lapset pääsivät laulamaan ja soittamaan. Rukousmaalauksella ilmaistaan tunteita. alkoivat mm. Koti kappeli -vierailut, koulujen yhteiset joulujuhlat ja itsenäisyyspäivän juhla. Kerhotoiminnassa oli mukana 31 kerhonohjaajaa (20), joiden avulla ohjattiin kolmeatoista (7) eri kerhoa. Esari eli esirippikoulutoiminta oli vilkasta ja sen tiimoilta järjestettiin Esarileiri ja telttaleiri. Isoskoulutukseen osallistui 36 nuorta (32) ja koulujen kanssa tehtävä yhteistyö oli monimuotoista. Saamelaistyö on alueen uusi työmuoto, jota suunniteltiin ja toteutettiin yhdessä SámiSoster ry:n Bálddas-hankkeen ja Rovaniemellä toimivan Mii searvvin kanssa. Siihen liittyen järjestettiin kaksi pohjoisen nuoret Rollossa -tilaisuutta ja nuorten kanssa keskusteltiin hengellisistä asioista Henksu -illoissa ja Legendaarisissa nuortenilloissa. Lasten nelivuotisjuhlat, koululaisten siunaaminen ja seimikirkko kokosivat myös seurakuntalaisia yhteen. Diakoniatyössä keskityttiin edelleen kotikäynteihin, joilla tavoitettiin viime vuoden tapaan koko alueen noin 2500 henkilöstä 650 ihmistä. Eläkeläisten neljä kerhoa olivat aktiivisia ja tekivät mm. yhteisen retken Vanhusten viikon juhlaan pääkirkkoon. Kinkeriperinne elää vahvana Ounasjoella ja alueella järjestettiin kodeissa kymmenet kinkerit. Ounasvaaralla puhallettiin yhteen hiileen Ounasvaaran alueella syvennettiin jumalanpalveluselämää, keskityttiin raamattuopetukseen ja huomioitiin seurakuntatyössä erityisesti perheet. Pyhät Meiningit perhemessu ja -tapahtuma on vakiinnuttanut paikkansa piirin toiminnassa ja sen suosio on ylittänyt kaikki odotukset. Kouluun lähtevien siunaus, 4-vuotissyntymäpäivien yhteydessä järjestetyt perhekirkot, koulukirkot ja monipuoliset lapsityön kirkot ovat vuoden aikana useamman kerran koonnet kappelin täyteen väkeä. Vappuviuhka -perhetapahtuma on muodostunut jo monen perheen vappuperinteeksi. Kappelissa järjestettiin messu viikoittain. Lisäksi toimitettiin erityisjumalanpalveluksina Kansanlaulukirkko, rippikoulujumis sekä kappalainen Anne Lehmuksen virkaanasettamisen messu. Raamattu- ja rukouspiiri kokoontui viikoittain ja sai joka toinen viikko opetuksellista sisältöä raamattuluentosarjasta. Kerhotoiminta jatkui viime vuoden tapaan. Varhaisnuoria ja nuoria kohdattiin koulun syyslukukauden aloittavassa Jumiksessa, nuortenilloissa sekä Pyhissä Meiningeissä, joissa nuorille oli omaa ohjelmaa. Uutena työmuotona alkoivat virsikinkerit kahdella koululla yhteistyössä kanttorin ja koulun opettajien kanssa. Koulujen kanssa tehtävään yhteistyöhön satsattiin paljon ja nuoret otettiin aktiivisesti mukaan suunnittelemaan toimintaa. Näin syntyi mm. Feat Jumpe -rukousvälitunnit Ounasvaaran yläkoulussa, joihin osallistui useamman viikon ajan kymmenkunta 9-luokkalaista. Yhteistyö Lapin Ammattiopiston Askel-ryhmän kanssa otti ensiaskeleensa Nuorten kohtaamisessa käytettiin mielikuvitusta, mistä kertoo mm. ruoka & Raamatturyhmä Varma Nakki, johon kokoontui luokkalaisia nuoria kokkaamaan tai leipomaan yhdessä, nauttimaan ruoasta ja lukemaan Raamattua. Diakoniatyössä keskityttiin syrjäytymisvaarassa olevien auttamiseen sekä henkisesti että taloudellisesti. Vapaaehtoisvoimin toteutettu keskiviikkoateria järjestettiin 32 kertaa ja tilaisuuksissa tarjottiin yhteensä 4796 annosta ruokaa. Kävijöiden määrä ateriaa kohden kasvoi seitsemän prosenttia. 78 Vasemmalla: Saaren-Nammankylien koulujumis Ounaspaviljongilla. Oikealla: Viirin toimintapäivässä laulettiin yhdessä. Saaren-Nammankylissä kohdataan lapsia Aapakirkossa ja Jouttikeron kappelissa vietettiin jumalanpalvelusta joka toinen sunnuntai. Jouttikeron jumalanpalveluksia rikastutti kappelin oma kuoro ja Aapakirkon jumalanpalveluselämää monipuolistivat perhekirkot sekä uusi lapsikuoro. Yhteistyö päiväkotien kanssa on entisestään vahvistunut Saaren-Nammankylissä ja se näkyy mm. lastenkirkkojen kävijämäärässä (1355). Aapakirkossa juhlittiin kahteen otteeseen alueen nelivuotiaita. Arki-illan rukouspiiri ja lähetyksen käsityöpiiri kokoontuivat Aapakirkossa. Alueen alakoululaisille järjestettiin yhteinen Jumis Ounaspaviljongilla ja koululaisten jumalanpalvelukset toimitettiin myös adventtina, pääsiäisenä ja kevään päättyessä. Kerhotoiminta väheni alueella ja innosti mukaan 80 alakouluikäistä (126). Lappi Cup turnaus on odotettu salibandykerholaisten kohtaamispaikka ja kaksi joukkuetta osallistui Lappi Cup turnaukseen Rovaniemellä ja yksi Kemijärvellä. Lähetysleirillä Paaniemellä oli kansainvälinen tunnelma. Itu- ja isoskoulutus kiinnosti yhteensä noin neljääkymmentä nuorta ja rippikouluryhmiä konfirmoitiin 7. Alueen hoivalaitosten kanssa on tehty säännöllistä yhteistyötä mm. hartaushetkissä ja sielunhoidossa. Ikäihmiset kokoontuivat säännöllisesti Aapakirkolla, Jouttikeron kappelilla ja Nahkurinpolun kerhohuoneella Lisäksi järjestettiin mm. Välittämisen päivä, retki Helmikammariin ja Särestöön. Seitsemän kylätoimikuntaa kohtasi seurakuntalaisia järjestämissään nuotioilloissa ja yhteistyötä tehtiin mm. Marttojen kanssa. Yläkemijoella iloitaan vireästä musiikkielämästä Viirin kappelia remontoitiin yli puolet vuodesta, mutta siitä huolimatta toiminta Yläkemijoella oli vilkasta. Auttin kappelissa järjestettiin messu joka toinen viikko ja Viirin kirkkohetket vietettiin remontin ajan seurakuntakodilla. Somosen kirkolla toimitettiin kesällä kaksi jumalanpalvelusta. Erityisjumalanpalvelukset, kuten motoristikirkko, joulukirkko ja sankarihautakäyntipyhät kiinnostivat keskimääräistä enemmän seurakuntalaisia. Kun kappeli saatiin taas joulun alla käyttöön, ihmiset osoittivat arvostuksensa ja tulivat sankoin joukoin kaikkiin joulunalusajan tilaisuuksiin. Jokivarren seurakuntaelämä on musiikillisesti vilkasta ja alueen neljä kuoroa palvelevat aktiivisesti seurakunnan tilaisuuksissa. Alueella järjestettiin kahdet pelimanniseurat ja muutenkin vietettiin monia erilaisia lauluhetkiä ja -iltoja kappeleilla ja Somosen kirkolla sekä laavuilla. Myös kinkeriperinne elää vahvana Yläkemijoella. Viirin toimintapäivä vuoden lopussa yhdisti kaikenikäiset kyläläiset. Yläkemijoen nuoret ottivat Vantuksen omakseen ja kokemukset uusissa tiloissa olivat hyvin positiivisia. Vantuksella pidettiin joka viikko ovia avoinna lapsille ja nuorille ja siellä kokoontui myös perhekerho. Yläkemijoen alueella kerhotoiminta oli vilkasta: kouluilla kokoontuivat säännöllisesti perhe-, kokki-, liikunta-, ja puuhakerhot. Juhlapyhinä järjestettiin perhetapahtumia, naamiaisia ja lastenjuhlia sekä Jumis Oikaraisen koululla. Tämän lisäksi alueella juhlittiin 4-vuotiaiden syntymäpäiviä. Muita erityisiä tapahtumia olivat ulkoilupäivä Auttin Juhonkololla, Marjetan päivän jumalanpalvelus Somosen kirkolla, Rannan hautausmaajuhla, Yhdessä jäällä -tapahtuma Vanttauskoskella ja seurakuntaretki Keminmaahan. Eläkeläisryhmien osallistujamäärät kasvoivat (2012/53, 2011/39) ja uusia vapaaehtoisia on saatu mukaan toiminnan suunnitteluun ja toteutukseen. Kohtaamiset arjessa, lasten ja nuorten omissa jutuissa koettiin tärkeäksi. Retkiä tehtiin lähiympäristön laavuille ja Kivaloille, lisäksi järjestettiin teatteriretki Rovaniemelle, lasketteluretki Ylläkselle ja nuoret osallistuivat myös Antti Tuiskun joulukonserttiin Rovaniemellä ja Maata Näkyvissä -festareille Turussa. Yhteistyötä tehtiin eläkeliiton, koulun, aluelautakunnan ja Neuvokkaan kanssa. Päiväkotien kanssa tehtiin yhteistyötä päiväkotipyhäkoulujen ja seimikirkon merkeissä. 89 Toiminnallisten työalojen vuosi 2012 Diakonia auttaa hädässä olevia DIAKONIA TYÖNTEKIJÖIDEN HENKILÖKOHTAINEN ASIAKASTYÖ VUOSINA Diakoniatyö on kirkon perustehtävä, joka tekee kristillisen armon sanoman näkyväksi ja tuntuvaksi arkipäiväisessä elämässä. Keskeinen tavoite on hädässä olevien auttaminen, syrjäytymisen ehkäisy ja diakoniaseurakunnan kehittäminen. Tämä tapahtuu olemalla lähellä avun tarvitsijoita. Toimintatapoja on monia ja on tarkoituksenmukaista pyrkiä verkostoitumaan monen yhteistyökumppanin kanssa (yritykset, yhteisöt, yhdistykset, järjestöt, asiantuntijat, viranomaiset, kaupunki) hädässä olevien auttamiseksi. Diakoniatyön lähtökohtana on aina asiakaslähtöisyys ja ihmisen kunnioittaminen. Ihmisen auttamisessa huomioidaan niin hengelliset, sosiaaliset kuin aineellisetkin tekijät. Diakoniatyöntekijä on rinnalla kulkija, tukija, tiennäyttäjä, kuuntelija, hengellinen ohjaaja ja auttaja. Asiakaskontaktien lukumäärät Eri asiakkaiden lukumäärät Asiakaskontaktit diakoniavastaanotolla Asiakaskontaktit kodeissa Asiakaskontaktit muualla Puhelin- ja sähköpostikontaktit10 Kansanlaulukirkon yhteydessä tarjottiin Sanaa ja soppaa. Kaikkiaan asiakaskontaktien määrä laski noin 1500:lla vuoteen 2011 verraten. Asiakaskontakteissa vuotiaiden osuus (48,3 %) kasvoi edellisvuodesta. Naisten kontakteja oli 2363 (3332) yhteensä 52,8 %, miesten 2115 (2671) eli 47,2 %. Asiakaskontakteissa yksin asuvien määrä kasvoi 52,6 %:iin (49,9). Yhä enemmän asiakkaita tavoitettiin puhelimitse ja sähköpostilla. Taloudellinen ahdinko ja työttömyys lisäävät köyhyyttä ja vaikuttavat syrjäytymiseen ja yleiseen jaksamiseen. Tilanteet koskettavat hädässä olevan koko lähipiiriä. Avustaminen kohdistui työttömiin, velkavaikeuksissa ja muissa tilannekriiseissä oleviin ihmisiin. Nuorten ihmisten ongelmana ovat pikalainakierteet. Diakoniatyön avustustyössä käytettiin ja välitettiin eri muodossa varoja noin euroa ( ). Elintarvikeapua välitettiin eurolla (2011, 55000). Järjestöjen kanssa tehtiin yhteistyötä järjestämällä erityisryhmille tilaisuuksia, ryhmä-, leiri- ja retkitoimintaa. Eläkeläisten ryhmiä oli saman verran kuin edellisvuonna (46). Kolmeen vammaisten ryhmään osallistui yhteensä 58 henkilöä. Kolmessa päihderyhmässä kävi 25 henkilöä. Kymmeneen muuhun ryhmään osallistui yhteensä 88 henkilöä. Erityisryhmien kahdeksalle leirille osallistui 154 henkilöä. Retkiä ja virkistyspäiviä järjestettiin 41, osallistujia Mm. syöpäpotilaiden ja heidän läheistensä retkelle Oulangan kansallispuistoon osallistui 45 henkilöä. Muut tilaisuudet ja tapahtumat, kuten erilaiset tempaukset, juhlat ja hartaustilaisuudet keräsivät 4876 osallistujaa (2011/6090). Kolmelle kehitysvammaisten leirille osallistui yhteensä 45 henkilöä ja kolmelle retkelle 103 henkilöä. Kerholaisia oli 20. Toimintakeskuksen hartaudet järjestettiin viikoittain ja Kauneimmat joululaulut kokosi 380 laulajaa. Kaikkiaan toimintaan osallistui noin 2000 henkilöä. Lapin seurakuntien kehitysvammaistyö oli paikallisesti hartauksien pitämistä Kolpeneen palvelukeskuksessa, koulu- ja laitosvierailuja sekä suruhartauksia. Hartauksia pidettiin lisäksi koko Lapin alueella ryhmäkodeissa ja seurakunnissa. Leireille (4) ja leiripäiville (2) osallistumisen lisäksi osallistuttiin Kolpeneen 50-vuotisjuhlan suunnitteluun ja toteutukseen. Lapin kehitysvammaistyö vastasi juhlassa suositusta Rukoushelmi -työpajasta. Romanityössä tuettiin romaneja henkilökohtaisissa tapaamisissa ja perhetyössä painopiste oli romanilasten opiskelun tukemisessa. Työttömiä ja heidän läheisiään tuettiin järjestämällä virkistystä ja vertaistukea, kuten kevät ja pilkkiretki Norvajärvelle ja syysretki Luostolle ja Kairosmajalle. Työttömien porinapiiri kokoontui keväällä kirkon Kryptassa. Helmikammarissa kohdataan yhä enemmän Ikäihmisten kodikas kohtaamispaikka Helmikammari vakiinnutti asemaansa entisestään ja kutsui ennätykselliset 30 ryhmää koolle (28). Näissä osallistujia oli yhteensä 577 (598). Toiminnassa oli mukana peräti 6998 ihmistä ja keskimääräinen kävijämäärä / toimintapäivä oli 45. Vuodessa oli 180 toimintapäivää (149). Vapaaehtoisten määrä kasvoi ilahduttavasti 29:stä 44:ään ja erilaisia toimintamuotoja oli 29. Vanhustyön tapahtuma Sykettä syksyyn keräsi ennätykselliset 850 osallistujaa ja se toteutettiin yhteistyössä kaupungin, Urheiluopiston ja Neuvokkaan kanssa. Vanhustyön painopisteenä oli hengellinen työ ja virkistystoiminta. Vanhustenviikon päätapahtuma kirkossa keräsi 200 osallistujaa ja viikkoa juhlittiin eläkeläisten 1011 Vasemmalla: Raijan runopiiri Helmikammarissa. Yllä: Irti Arjesta -leirin moniammatillinen työryhmä. kerhoissa. Kauneimpia joululauluja oli laulamassa 90 henkilöä, eläkeläisten retki Posiolle sai mukaan 46 ikäihmistä ja eläkeläisten leirille osallistui 23 henkilöä. Leiri toteutettiin yhdessä hyväkuntoisten kehitysvammaisten ryhmän kanssa. Erityistapahtumia Diakoniatyön hyväksi järjestetty Viktor Klimenkon joulukonsertti keräsi 400 kuulijaa. Seurakuntakeskuksessa järjestettyihin joulumyyjäisiin osallistui 250 henkilöä. Rippikoulurallissa opastettiin 600 rippikoululaista keskeisiin diakonian asioihin. Rovastikunnan diakoniapäivään Posiolle osallistui 46 henkilöä. Toista kertaa järjestetty rovastikunnallinen Ikäihmisten päivä Kemijärvellä teemalla Saavutatte uskon päämäärän kokosi 80 henkilöä. Vapaaehtoistyöhön siunattiin 32 henkilöä. Yhteisvastuukeräys Yhteisvastuukeräys torjui ylivelkaantumista kotimaassa ja ulkomailla. Koko keräyksen tuotto oli Rovaniemellä euroa (31 012). Lipaskeräys tuotti 8651 euroa. Riemukierroshiihto teki ennätystuloksen 7335 euroa (3951) 39 hiihtäjän voimalla. Yhteisvastuun hyväksi kerättiin kolehteja, myytiin tuotteita, järjestettiin mm. konsertteja ja Kauneimmat hengelliset laulut -tapahtuma, yhteisvastuulounas sekä Rautiosaaren pilkki- ja ulkoilutapahtuma. Lähimmäispalvelijat (30 henkilöä) avustivat eri tilaisuuksissa ja toimivat vanhusten tukena, kuuntelijoina, lehtien lukijoina, kauppareissun avustajina, kävelyjen käsikynkkänä sekä saattoapuna erilaisiin tilaisuuksiin. Ruokapankin kautta apua sai 2986 henkilöä. Apua myönnettiin työttömyyden, ylivelkaantumisen tai muiden sosiaalisten syiden perusteella. Lähiö- ja perhetyötä tehtiin lähiöiden asukkaiden henkisen, hengellisen, aineellisen sekä sosiaalisen hädän lievittämiseksi. Kohderyhmänä olivat erityisesti perheet ja mielenterveyskuntoutujat. Uutena painopisteenä aloitettiin perheasioiden sovittelun kaltaisen toiminnan kehittäminen. Irti Arjesta perheleiri, retkipäivä ja vertaistukiryhmä kokosivat yhteensä 110 osallistujaa. Muita toimintoja olivat Aamukahvit Asukastupa Tupasvillassa ja Sudensuussa, lähiöiden asukkaiden virkistyspäivä, kesäpäivät Peiponpolun lähiössä, Peiponpolun lähiön askarteluilta ja joululauluilta, äitien lepoloma ja Pyhät Meiningit -tapahtuma kerran kuukaudessa sunnuntaisin yhteistyössä Ounasvaaran piirin ja lapsityön kanssa. Maahanmuuttajatyötä tehtiin yhteistyössä MoniNetin, SPR:n vastaanottokeskuksen ja Rovaniemen kaupungin maahanmuuttajatoimiston kanssa. Toiminnalla autettiin maahanmuuttajien sopeutumista uuteen kotimaahan ja sen kulttuuriin. Toiminta oli pääasiassa ryhmä- ja virkistystilaisuuksia ja perheille suunnatut retket kohdistuivat Paaniemelle ja Ranuan eläinpuistoon. Burman karennien kanssa yhteistyö syventyi entisestään. Karennit ovat rikastuttaneet seurakunnan toimintaa perhepyhäkouluissa ja mm. järjestämällä ruokaperinteellään mieleenpainuvia makuelämyksiä tapahtumissa. Lisäksi karennien lauluryhmä on esiintynyt seurakunnan tilaisuuksissa. Jokainen karenniperhe sai Muurolasta oman peltotilkun viljeltäväksi. 11 Näytä lisää
VUOSIKERTOMUS 2013 1 Sisällys Kirkkoherran katsaus...2 Yleinen seurakuntatyö Jumalanpalveluksiin osallistuminen...4 Seurakuntapiirien vuosi Alakemijoki...5 Keskikaupunki...5 Korkalovaara ja Ylikylä...6 Lisätiedot Toimintakertomus 2005
Toimintakertomus 2005 Sisällys Kiitosta seurakunnallemme Seurakunnassamme toteutettiin lokakuulla piispantarkastus. Siinä tarkastettiin hallinto ja talous kuin myös seurakunnan toiminta ja suunnitelmat. Lisätiedot Vu o s i k e r t o m u s 2 0 0 8
ROVANIEMEN SEURAKUNTA VUOSIKERTOMUS 2007 Uskoa, luottamusta ja välittämistä ROVANIEMEN SEURAKUNTA Vuonna 2007 oli maassamme kaksi merkittävää juhlaa. Itsenäisyytemme 90. juhla näkyi ja vaikutti läpi vuoden. Lisätiedot Tule ja katso on sanapari Raamatusta, joka kutsuu sinua rohkeasti mukaan Rovaniemen seurakunnan toimintaan.
Tule ja katso! syyskausi 2014 Tule ja katso on sanapari Raamatusta, joka kutsuu sinua rohkeasti mukaan Rovaniemen seurakunnan toimintaan. Syystoimintakausi tarjoaa runsaasti osallistumisen mahdollisuuksia Lisätiedot Tampereen ev.lut. seurakunnat
Tampereen ev.lut. seurakunnat vuosikertomus 2010 1 Kuva: Janne Ruotsalainen sisällysluettelo Tampereen seurakuntien päiväkerhotyö juhli 60 toimintavuottaan Keskustorilla kesälaulajaisissa 15.6.2010. Kriisin Lisätiedot TAMPEREEN EV.LUT. SEURAKUNTAYHTYMÄ
TAMPEREEN EV.LUT. SEURAKUNTAYHTYMÄ 1 3 4 8 20 24 Älkää erotko. Haluamme keskustella kanssanne! KIRKKO OLEMME ME Toiminta ja talous puntarissa Kirkosta eroaminen ei ota laantuakseen Rakentaminen teetti Lisätiedot Käsi aurassa, sydän taivaassa!
Käsi aurassa, sydän taivaassa! ROVANIEMEN SEURAKUNNAN STRATEGIA 2011-2015 Vahvistettu kirkkovaltuustossa 8.12. 2010 Strategia- ja hallintosääntötyöryhmä Riku Tapio (pj), Antti Jääskeläinen, Raili Kerola, Lisätiedot SEURAKUNTANEUVOSTO 2014
MALMIN SEURAKUNTA TOIMINTAKERTOMUS 2014 TOIMINTA-AJATUS Toiminta-ajatuksen tehtävänä on kertoa, mitä varten yhteisö on olemassa. Malmin seurakunnan toiminta-ajatus on määritelty viimeksi vuonna 2010. Silloin Lisätiedot Vuosikertomus 2010. Mikaelinseurakunta keskellä arkea ja juhlaa
Vuosikertomus 2010 Mikaelinseurakunta keskellä arkea ja juhlaa 1 Seurakunta ja messu ovat kaikkia ja kaikenikäisiä varten. Starttikirkon jälkeen eri-ikäisiä pappeja toivottamassa hyvää pyhää. Vas. rovasti Lisätiedot Tilinpäätöslaskelmat 81 1. Tuloslaskelma 82 2. Rahoituslaskelma 84 3. Tase 85
TASEKIRJA 2013 . 2 Sisällysluettelo Toimintakertomus 1. Yleiskatsaus 5 2. Hallinto 9 3. Henkilöstö 10 4. Väkiluku 15 5. Talousarvion toteutumisvertailu 16 5.1. Talousarviossa hyväkysttyjen toiminnallisten Lisätiedot MIKAELINSEURAKUNTA Vuosikertomus 2013
MIKAELINSEURAKUNTA Vuosikertomus 2013 1 Silvia Koski johtamassa kuoroa. Rippikoulun starttikirkko 15.12. Kappalainen Pekka Ahlamon eläkkeellelähtöjuhla 10.3. 2 Mikaelin Pianon Vuosikertomus päällä pahvipekka. Lisätiedot IKAALISTEN SEURAKUNTA, VUOSIKERTOMUS 1.1. 31.12.2011
IKAALISTEN SEURAKUNTA, VUOSIKERTOMUS 1.1. 31.12.2011 YLEISKATSAUS Vuotta 2011 hallitsi suuri talouden epävarmuus koko maassa, mikä aiheutti seurakuntatoiminnassa myös huolien kasvua. Oli nähtävissä, että Lisätiedot TILINPÄÄTÖS 2014. Kirkkoneuvosto 11.3.2015 22 Kirkkoneuvosto 22.4.2015 30 Kirkkovaltuusto 20.5.2015 10-1-
TILINPÄÄTÖS Kirkkoneuvosto 11.3.2015 22 Kirkkoneuvosto 22.4.2015 30 Kirkkovaltuusto 20.5.2015 10-1- SISÄLLYSLUETTELO kertomus 1. Yleiskatsaus 3 2. Hallinto 7 3. Henkilöstö 8 4. Väkiluku 9 5. n toteutumisvertailut Lisätiedot SISÄLLYSLUETTELO JOHDANTO 1
SISÄLLYSLUETTELO Sivu JOHDANTO 1 1 HALLINTO 5 102 Kirkkovaltuusto 6 103 Tilintarkastus 6 104 Kirkkoneuvosto 6 105 Taloushallinto 10 107 Kirkonkirjojenpito 11 108 Kirkkoherranvirasto 11 110 Muu yleishallinto Lisätiedot le veivät diakoniatyöryhmän puheenjohtaja ja jäsenet Marjatta Kuusela ja Liisa Kaskinen.
le veivät diakoniatyöryhmän puheenjohtaja ja jäsenet Marjatta Kuusela ja Liisa Kaskinen. Retket, leirit ja juhlat 14.2. 75-vuotiaiden retki Sinappiin 21.3. Omaishoitajien retki Turun omaishoitokeskukseen Lisätiedot TASEKIRJA 1.1.2009 31.12.2009
TASEKIRJA 1.1.2010 31.12.2010 TASEKIRJA 1.1. 31.12.2011 1. TOIMINTAKERTOMUS 2011 1.1. YLEISKATSAUS Kirkkoherran katsaus Seurakuntalaisten vuosi Kulunut vuosi oli seurakunnassamme erityisesti jumalanpalveluselämän Lisätiedot LAUKAAN SEURAKUNTA. Toimintasuunnitelma 2015-2017
LAUKAAN SEURAKUNTA Toimintasuunnitelma 2015-2017 Johdanto Toimintasuunnitelma vuodelle 2015 perustuu Laukaan seurakunnan strategiaan 2012-2020. Strategian mukaan seurakuntamme on 2015 kodikas ja helposti Lisätiedot VUOSIKERTOMUS 1.1. 31.12.2013
IKAALISTEN SEURAKUNTA VUOSIKERTOMUS 1.1. 31.12.2013 ODOTTELUA Viime vuoden ehdoton puheenaihe oli kuntaliitokset ja niiden myötä syntyvät uudet seurakuntayhtymät. Teema oli toistuvasti esillä esimieskoulutuksissa Lisätiedot Toimintakertomus. 1 Yleiskatsaus TASEKIRJA 2013
TASEKIRJA 2013 Toimintakertomus 1 Yleiskatsaus Sovituksenkirkon toiminta alkoi monilta osin vakiintua. Kirkkosaliin asennettiin Virtasen urkurakentamon valmistamat 26 äänikertaiset urut kevään ja kesän Lisätiedot Siilinjärven seurakunnan tasekirja 2012
TASEKIRJA Siilinjärven seurakunnan tasekirja Siilinjärven seurakunnan tasekirja... 2 TOIMINTAKERTOMUS... 3 Yleiskatsaus... 3 Hallintoelinten kokoonpano ja toiminta... 7 Henkilöstö... 9 Seurakunnan väkilukumuutokset Lisätiedot Eetu Karppinen oli viime viikolla Korkalovaara-Ylikylän rippileirillä Norvajärvellä. Opetuksen välillä kuljetettiin palloa vauhdikkaasti.
22.06. klo 19 kirkossa Suvilaulujen ilta. 24.06. klo 13 Somosen kirkolla juhannuksen jumalanpalvelus ja kesälaulut. 26.06. klo 19 Meltauksen kappelissa Suvi-illan konsertti. 01.07. klo 11 Alanamman koulumuseolla Lisätiedot RUSKON SEURAKUNNAN TOIMINTASUUNNITELMA 2012
RUSKON SEURAKUNNAN TOIMINTASUUNNITELMA 2012 Ruskon seurakunta on osa maailmanlaajuista Kristuksen kirkkoa, joka välittää sanomaa armollisesta Jumalasta. Samalla se kutsuu ruskolaisia elämään seurakunnan Lisätiedot Kasvata siivet selkääsi, sinä voit olla enkeli. Kirkkomuskarissa syvyyttä toisen. Terttu Kortesalmi. oli diakonissana. pienet vakaumuksen
Pääsky 6/2013 Rovaniemen seurakuntalehti 25.9.2013 Kasvata siivet selkääsi, sinä voit olla enkeli. Matleena Muotkavaara Usko antaa Seurakunta- Terttu Kortesalmi Airi Kuuselalle Kirkkomuskarissa syvyyttä Lisätiedot KARKKILAN SEURAKUNTA PERUSTOIMINTOKUVAUS
Kirkkoneuvosto 8.9.2010 Sivu 1 KARKKILAN SEURAKUNTA PERUSTOIMINTOKUVAUS 2010 Karkkilan Seurakunta Puh. 09 5655 220 Y-tunnus Huhdintie 9 Fax. 09 5655 2239 0127051-2 03600 Karkkila web: www.karkkilanseurakunta.fi Lisätiedot Osavuosikatsaus 2014. Lappeenrannan ev.lut. seurakunnat
Osavuosikatsaus 214 Lappeenrannan ev.lut. seurakunnat Osavuosikatsaus Kannen kuva: Arto Forsblom Sisällys 1. Johdanto 2. Seurakunnat 2.1 Joutsenon seurakunta 2.2 Lappeen seurakunta 2.3 Lappeenrannan seurakunta Lisätiedot SISÄLLYSLUETTELO 1. Saatteeksi: 2. Seurakunnan organisaatio Toimielimet Kokoonpanot Kirkkoneuvoston kokousten asiat Kehitystä kuvaavia taulukoita
SAUVO-KARUNAN SEURAKUNTA TOIMINTAKERTOMUS JA TILINPÄÄTÖS SISÄLLYSLUETTELO 1. Saatteeksi: 2. Seurakunnan organisaatio Toimielimet Kokoonpanot Kirkkoneuvoston kokousten asiat Kehitystä kuvaavia taulukoita Lisätiedot PERUSTOIMINTOKUVAUKSET